En 1039 conquiere a Taifa de Zaragoza y reinó en tot o Al-Tagr al-Ala (a Marca Superior). O suyo fillo Yusuf ben Sulaiman al-Muzafar (1046-1079) heredó o reino leidán, que li prenerá o suyo chirmán Abū Cha'far Ahmad ibn Sulaymān al-Muqtadir de Zaragoza. En morir este, deixó a taifa de Leida, con as de Tortosa y Denya, a al-Mundir 'Imad al-Dawla (1082-1090), qui s'alió con Berenguer Remón II, conte de Barcelona, contra lo Zit. Dimpués d'a suya muerte o reino pasó a lo choven hereu Sulaymān Sayyid al-Dawla (1090-1102), o zaguer d'os Banū Hūd.